TARYBOS SPRENDIMAS
2008 m. liepos 8 d.
iš dalies keičiantis Sprendimą 98/481/EB dėl Europos centrinio banko išorės auditorių patvirtinimo
(2008/571/EB)
EUROPOS SĄJUNGOS TARYBA,
atsižvelgdama į Protokolą dėl Europos centrinių bankų sistemos ir Europos centrinio banko statuto, pridėtą prie Europos Bendrijos steigimo sutarties, ypač į jo 27 straipsnio 1 dalį,
atsižvelgdama į 2008 m. balandžio 30 d. Europos centrinio banko rekomendaciją ECB/2008/2 Europos Sąjungos Tarybai dėl Europos centrinio banko išorės auditorių (1),
kadangi:
(1)
Europos centrinio banko (ECB) ir Eurosistemos nacionalinių centrinių bankų sąskaitų auditą turi atlikti nepriklausomi išorės auditoriai, kuriuos rekomenduoja ECB valdančioji taryba ir tvirtina Europos Sąjungos Taryba.
(2)
Coopers and Lybrand (1998-2003) ir KPMG Deutsche Treuhand-Gesellschaft AG Wirtschaftsprüfungsgesellschaft (2003-2007) įgaliojimai baigėsi po 2007 finansinių metų audito. Todėl nuo 2008 finansinių metų turi būti paskirtas išorės auditorius.
(3)
ECB valdančioji taryba rekomenduoja, kad PricewaterhouseCoopers Aktiengesellschaft Wirtschaftsprüfungsgesellschaft būtų paskirtas ECB išorės auditoriumi 2008-2012 finansiniams metams,
NUSPRENDĖ:
1 straipsnis
Tarybos sprendimo 98/481/EB (2) 1 straipsnis pakeičiamas taip:
„1 straipsnis
ECB išorės auditoriumi 2008-2012 finansiniams metams patvirtinamas PricewaterhouseCoopers Aktiengesellschaft Wirtschaftsprüfungsgesellschaft.“
2 straipsnis
Apie šį sprendimą pranešama ECB.
3 straipsnis
Šis sprendimas skelbiamas Europos Sąjungos oficialiajame leidinyje.
Priimta Briuselyje, 2008 m. liepos 8 d.